Šudzialovas

Šudzialòvas  () – kaimas Lenkijos šiaurės rytuose, 16 km į pietryčius nuo Sokulkos ir 40 km į šiaurės rytus nuo vaivadijos centro Balstogės. Valsčiaus centras. Kaime veikia „Sudovia“ sporto klubas, kelios pradinio ir vidurinio ugdymo švietimo įstaigos.

Istorija 

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII–XIV a. iki 1795 m. kaimas priklausė Lietuvos Didžiajai Kunigaikštystei. Šioje vietoje žmonių gyvenvietė atsirado apie XIII a., bet pirmą kartą gyvenvietė paminėta 1592 metais. Pirmoji bažnyčia kaime pastatyta 1601 m. Taip pat panašiu laiku kaime buvo pastatyta ir Šudzialovo Šv. Jurgio Nugalėtojo cerkvė, kuri buvo nugriauta 1936 m.

XIX a. kaimas buvo Sokulkos apskrities Ostruvo valsčiuje. 1900 m. kaime įkurta stačiatikių Šudzialovo Šv. Jurgio Nugalėtojo parapija, kuri buvo panaikinta 1921 m. Nuo 1906 m. kaime veikia katalikiška Šudzialovo Šv. Vincento Fereriušo ir Šv. Apaštalo Bartalomiejaus parapija. 1975–1998 m. priklausė Balstogės vaivadijai.

Galerija

Šaltiniai